Душан Тешић рођен је у селу Новаци код Уба, 1879. године. Потиче из бројне и угледне породице која се почетком XIX века доселила из Лелића, села изнад Ваљева, а води порекло од Анте Јовановића, кнеза подгорског из доба српских устанака и након њих. Отац Милијан и мајка Иконија, били су пољопривредници. Рано је остао без родитеља па се рано посветио пољопривреди. По угледу на оца био је велики љубитељ коња и страстан јахач.